सोमवार को एनटीसीए की टैक्नीकल कमेटी की बैठक में ये फैसला हुआ है. अब वन विभाग जल्द ही दोनों बाघिन को वहां पहुंचा देगा ताकि मानसून के दौरान बाघिनों को वहां एडजस्ट होने में आसानी हो सके. सूत्रों की मानें तो विभाग रणथंभौर की युवा बाघिन टी-99 और टी-102 को मुकुंदरा भेजेगा जो मुकुंदरा के सुल्तान एमएच वन उर्फ टी-91 की जोड़ीदार बनेंगी. दोनों बाघिन के लिए जर्मनी से विशेष जीपीएस रेडियो कॉलर मंगाये जा रहे हैं. सप्ताहभर में बाघिनों को मुकुंदरा हिल्स पहुंचाने की तैयारी है.